b'\n_START_ARTICLE_\nPariserb\xc3\xb8f\n_START_PARAGRAPH_\nPariserb\xc3\xb8f er en b\xc3\xb8f af hakket oksek\xc3\xb8d, lagt p\xc3\xa5 et stykke hvidt br\xc3\xb8d og stegt i kort tid, med tilbeh\xc3\xb8r efter egen smag som en r\xc3\xa5 \xc3\xa6ggeblomme, hakkede syltede r\xc3\xb8dbeder, hakkede r\xc3\xa5 l\xc3\xb8g, kapers, h\xc3\xb8vlet peberrod og syltet agurk. Pariserb\xc3\xb8ffen findes p\xc3\xa5 n\xc3\xa6sten alle danske frokostrestauranter og er ogs\xc3\xa5 en hverdagsspise, da den ikke er dyr at lave.'